**Sistēmas darbības atjaunošanas plāns sistēmai PERSONĀLS**

1. **Vadības apliecinājums**
	1. Atjaunošanas plāns izstrādāts Iestādes sistēmai PERSONĀLS (turpmāk - Sistēma).
	2. Saskaņā ar Ministru kabineta 2015.gada 28.jūlija noteikumiem Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” Sistēma ir noteikta kā paaugstinātas drošības sistēma.
	3. Vadības apliecinājums - apstiprinot šo plānu, Iestādes vadītājs apliecina, ka:
		1. Sistēmas darbības atjaunošanas plāns ir pilnīgs un plānā ietvertā informācija nodrošina atbilstošu Sistēmas informācijas un tehnisko resursu aprakstu;
		2. Sistēmas darbības atjaunošanas plāns paredzēts, lai atjaunotu Sistēmas darbību Iestādes funkcijām visatbilstošākajā veidā;
		3. Plāns tiks testēts atbilstoši tajā noteiktajam, regulāri pārskatīts un atjaunots, lai nezaudētu savu aktualitāti.
2. **Vispārīgie jautājumi**
	1. Sistēmas atjaunošanas plāna mērķi:
		1. Nodrošināt maksimālu atjaunošanas darbību efektivitāti visos Sistēmas atjaunošanas posmos (Plāna aktivācija un apziņošana, Sistēmas atjaunošana, Atjaunošanas pārbaude);
		2. Identificēt nepieciešamos resursus, procedūras un aktivitātes;
		3. Noteikt atbildīgo personu pienākumus;
		4. Nodrošināt iestādes darbinieku koordinētu darbību.
	2. Sistēmas atjaunošanās plāns netiek piemērots:
		1. Iestādes darbinieku ārkārtas evakuācijas gadījumos;
		2. Civilās aizsardzības pasākumos.
	3. Incidenta iestāšanās gadījumā informācijas un tehnisko resursu atjaunošanas pasākumi veicami atbilstoši tam, cik lielā mērā ir ietekmētas Sistēmas funkcijas.
3. **Sistēmas atjaunošanas raksturlielumi**

|  |  |  |
| --- | --- | --- |
| Sistēmas funkcijas | Maksimāli pieļaujamā dīkstāve (RTO) | Maksimāli pieļaujamais datu zudums (RPO) |
| Sistēmas minimālās funkcijas | 16 darba stundas | 1 diena |
| Sistēmas pārējās funkcijas | 24 darba stundas | 5 dienas |

1. **Sistēmas informācijas un tehnisko resursu atjaunošanas pasākumi, kas veicami pēc Sistēmas drošības incidenta**
	1. Ja pēc incidenta ir pieejamas minimālās un pārējās funkcijas, tad:
		1. Tiek veikta Sistēmas incidenta analīze;
		2. Noteikti un izvērtēti nepieciešamie uzlabojumi;
		3. Ieviesti nepieciešamie uzlabojumi.
	2. Ja pēc incidenta pieejamas tikai minimālās funkcijas (pārējās funkcijas nav pieejamas uz laiki, kas pārsniedz RTO), tad:
		1. Tiek veikta Sistēmas incidenta analīze;
		2. Tiek veikti pasākumi pārējo funkciju darbības atjaunošanai;
		3. Noteikti un izvērtēti nepieciešamie uzlabojumi;
		4. Nepieciešamo uzlabojumu ieviešana.
	3. Nav pieejamas nekādas Sistēmas funkcijas (uz laiku, kas pārsniedz RTO)
		1. Tiek veikti pasākumi minimālo funkciju darbības atjaunošanai;
		2. Tiek veikta Sistēmas incidenta analīze;
		3. Tiek veikti pasākumi pārējo funkciju darbības atjaunošanai;
		4. Noteikti un izvērtēti nepieciešamie uzlabojumi;
		5. Nepieciešamo uzlabojumu ieviešana.
	4. Sistēmas bojājumu novērtējumu veic Informācijas resursu valdītājs un Tehnisko resursu valdītājs.
	5. Lēmumu par sistēmas atjaunošanas pasākumu vai procedūru uzsākšanu var pieņemt šādas personas:
		1. Iestādes vadītājs;
		2. Atbildīgais par Sistēmas drošības pārvaldību;
		3. Tehnisko resursu valdītājs.
2. **Sistēmas darbības atjaunošanas pasākumu apraksts**
	1. Atbildīgais par Sistēmas drošības pārvaldību nodrošina šādu pasākumu veikšanu:
		1. Atjaunošanas vietas noteikšana;
		2. Nepieciešamo resursu identificēšana;
		3. Rezerves kopiju un sistēmas instalēšanas datu iegūšana;
		4. Tehnisko resursu atjaunošana;
		5. Tehnisko resursus darbības pārbaude;
		6. Sistēmas informācijas resursu atjaunošana;
		7. Sistēmas informācijas resursu integritātes pārbaude.
3. **Sistēmas darbības atjaunošanas pasākumos iesaistīto atbildīgo personu apziņošanas kārtība un darbības instrukcijas**
	1. Sistēmas darbības atjaunošanas pasākumos ir iesaistīti šādi darbinieki:
		1. Atbildīgais par Sistēmas drošības pārvaldību - IESTĀDES vadītāja vietnieks;
		2. Informācijas resursu valdītājs - Personāla nodaļas vadītājs;
		3. Tehnisko resursu valdītājs - IT nodaļas vadītājs.
	2. Personu kontaktinformācija un Sistēmas atjaunošanai nepieciešamo ārpakalpojumu nodrošinātāju kontaktinformācija pievienota 1.pielikumā.
4. **Atbildīgo personu apmācības, nodarbību un sagatavotības pārbaužu plānu**
	1. Darbinieki, kas iesaistīti Sistēmas atjaunošanas procedūrās, parakstās par iepazīšanos ar plānu un nodrošina aktuālas kontaktinformācijas uzturēšanu plānā.
	2. Iestādes darbinieki iepazīstas ar Sistēmas atjaunošanas plānu.
	3. Reizi gadā tiek veikta atjaunošanas procedūru dokumentāla pārbaude.
	4. Reizi piecos gados tiek veikta pilna atjaunošanas procedūru reāla pārbaude.
5. **Kārtība saziņai ar sadarbības partneriem un sabiedrību**
	1. Sistēma ir paredzēta iestādes personālvadības funkciju nodrošināšanai, tādēļ informācija sadarbības partneriem un sabiedrībai netiek sniegta.
	2. Atbilstoši normatīvo aktu prasībām par incidentu tiek informēta Informācijas tehnoloģiju drošības incidentu novēršanas institūcija un atbilstoši normatīvajiem aktiem, ja nepieciešams, informē Datu valsts inspekciju.
6. **Noslēguma jautājumi**
	1. Plānu pārskata vismaz reizi gadā, kā arī šādos gadījumos:
		1. Ja izmaiņas Sistēmā var ietekmēt Sistēmas drošību;
		2. Ja ir mainījušies vai atklāti jauni Sistēmas drošības apdraudējumi;
		3. Ja pieaug Sistēmas drošības incidentu skaits vai noticis nozīmīgs Sistēmas drošības incidents;
		4. Ja izmaiņas iestādes struktūrā skar Sistēmas drošības vadības organizāciju;
		5. Ja izdarīti grozījumi normatīvajos aktos, kas regulē Sistēmas darbību.
	2. Ja, pārskatot plānu, konstatēta atbilstoša nepieciešamība, to aktualizēt.

1.Pielikums

**Kontaktinformācija**

|  |  |  |  |  |  |
| --- | --- | --- | --- | --- | --- |
|  | Telefons | Mobilais telefons | E-pasts | Rezerves e-pasts | Piezīmes |
| Iestādes vadītājs |  |  |  |  |  |
| Atbildīgais par Sistēmas drošības pārvaldību /Iestādes vadītāja vietnieks |  |  |  |  |  |
| Informācijas resursu valdītājs /Personāla nodaļas vadītājs |  |  |  |  |  |
| Personāla nodaļas vadītāja vietnieks |  |  |  |  |  |
| Tehnisko resursu valdītājs /IT daļas vadītājs |  |  |  |  |  |
| IT daļas vadītāja vietnieks |  |  |  |  |  |
| Sistēmas atjaunošanas konsultants |  |  |  |  |  |